pythainlp/thailaw-v1.0 huggingface dataset:
ประกาศกรมธุรกิจพลังงาน

เรื่อง การถ่ายโอนภารกิจงานควบคุมน้ํามันเชื้อเพลิง

ตามพระราชบัญญัติกําหนดแผนและขั้นตอนการกระจายอํานาจ

ให้แก่องค์กรปกครองส่วนท้องถิ่น พ.ศ. 2542

พ.ศ. 2552

----------------------------------------------------------

          เพื่อให้การโอนภารกิจงานควบคุมน้ํามันเชื้อเพลิงตามพระราชบัญญัติควบคุมน้ํามันเชื้อเพลิง พ.ศ. 2542 ให้องค์กรปกครองส่วนท้องถิ่นเป็นไปด้วยความเรียบร้อย ตามแผนปฏิบัติการกําหนดขั้นตอนการกระจายอํานาจให้แก่ องค์กรปกครองส่วนท้องถิ่น กําหนดขอบเขตการถ่ายโอนภารกิจงานด้านควบคุมน้ํามันเชื้อเพลิง ตามพระราชบัญญัติควบคุมน้ํามันเชื้อเพลิง พ.ศ. 2542 ให้แก่องค์กรปกครองส่วนท้องถิ่น อาศัยอํานาจตามความในมาตรา 4 วรรคเก้า แห่งพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 กรมธุรกิจพลังงานจึงออกประกาศ ดังต่อไปนี้


ข้อ ๑ ให้ยกเลิก

          (1) ประกาศกรมธุรกิจพลังงาน เรื่อง การถ่ายโอนภารกิจงานควบคุมน้ํามันเชื้อเพลิงตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 ลงวันที่ 1 ธันวาคม พ.ศ. 2546

          (2) ประกาศกรมธุรกิจพลังงาน เรื่อง การถ่ายโอนภารกิจงานควบคุมน้ํามันเชื้อเพลิงตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 (ฉบับที่ 2) ลงวันที่ 12 ตุลาคม พ.ศ. 2547

          (3) ประกาศกรมธุรกิจพลังงาน เรื่อง การถ่ายโอนภารกิจงานควบคุมน้ํามันเชื้อเพลิงตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 (ฉบับที่ 3) ลงวันที่ 30 ตุลาคม พ.ศ. 2549


ข้อ ๒ ในประกาศนี้

          “น้ํามันเชื้อเพลิง” ให้หมายถึง น้ํามันเชื้อเพลิงตามพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ.2550 แต่ไม่รวมถึงก๊าซธรรมชาติและก๊าซปิโตรเลียมเหลว


ข้อ ๓ กรมธุรกิจพลังงาน กําหนดขอบเขตการถ่ายโอนภารกิจและวิธีปฏิบัติงาน ให้แก่กรุงเทพมหานคร เมืองพัทยา เทศบาล และองค์การบริหารส่วนตําบล ดังต่อไปนี้

          (1) กิจการควบคุมประเภทที่ 1 ได้แก่ การตรวจตราสถานประกอบกิจการ

          (2) กิจการควบคุมประเภทที่ 2 ได้แก่ การรับแจ้งการประกอบกิจการ และการตรวจตราสถานประกอบกิจการ

          (3) กิจการควบคุมประเภทที่ 3 ได้แก่ การอนุญาตประกอบกิจการและการตรวจตราสถานประกอบกิจการ เฉพาะสถานีบริการน้ํามันเชื้อเพลิง ยกเว้นประเภท ฉ

          ทั้งนี้ ให้เป็นไปตามหลักเกณฑ์ วิธีการ เงื่อนไขที่กําหนดท้ายประกาศนี้


ข้อ ๔ อธิบดีกรมธุรกิจพลังงาน มอบอํานาจการเป็นผู้อนุญาต ตามพระราชบัญญัติควบคุมน้ํามันเชื้อเพลิง พ.ศ. 2542 ให้ผู้ดํารงตําแหน่งในองค์กรปกครองส่วนท้องถิ่น ดังนี้

          (1) ผู้ว่าราชการกรุงเทพมหานครในเขตพื้นที่กรุงเทพมหานครหรือผู้อํานวยการเขตในเขตพื้นที่กรุงเทพมหานครที่รับผิดชอบ

          (2) นายกเมืองพัทยา ในเขตพื้นที่เมืองพัทยา

          (3) นายกเทศมนตรี ในเขตพื้นที่เทศบาลที่รับผิดชอบ

          (4) นายกองค์การบริหารส่วนตําบล ในเขตพื้นที่องค์การบริหารส่วนตําบลที่รับผิดชอบ


ข้อ ๕ ประกาศนี้ให้ใช้บังคับตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 4 กุมภาพันธ์ พ.ศ. 2552

 

เมตตา  บันเทิงสุข

อธิบดีกรมธุรกิจพลังงาน


อื่นๆ - [เอกสารแนบท้าย]

 

1. เอกสารแนบท้ายประกาศกรมธุรกิจพลังงาน เรื่อง การถ่ายโอนภารกิจงานควบคุมน้ํามันเชื้อเพลิงตามพระราชบัญญัติกําหนดแผนและขั้นตอนการกระจายอํานาจ ให้แก่องค์กรปกครองส่วนท้องถิ่น พ.ศ. 2542 พ.ศ. 2552

 

(ดูข้อมูลจากภาพกฎหมาย)
ประกาศกรมธุรกิจพลังงาน

เรื่อง กําหนดแบบคําขอรับใบอนุญาต แบบใบอนุญาตแบบคําขอแก้ไขเปลี่ยนแปลงลักษณะของสถานที่ แบบใบอนุญาตแก้ไขเปลี่ยนแปลงลักษณะของสถานที่ แบบคําขอต่ออายุใบอนุญาตแบบคําขอรับใบแทนใบอนุญาต และแบบคําขอโอนใบอนุญาตของการประกอบกิจการควบคุมประเภทที่ 3 พ.ศ. 2546

-----------------------------------------------------

          อาศัยอํานาจตามความในข้อ 25 วรรคหนึ่ง ข้อ 27 วรรคหนึ่ง ข้อ 28 ข้อ 32 วรรคหนึ่ง ข้อ 33 วรรคหนึ่ง และข้อ 34 วรรคหนึ่ง แห่งกฎกระทรวงกําหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ํามันเชื้อเพลิง พ.ศ. 2546 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 อธิบดีกรมธุรกิจพลังงานจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศกรมธุรกิจพลังงาน เรื่อง กําหนดแบบคําขอรับใบอนุญาต แบบใบอนุญาต แบบคําขอแก้ไขเปลี่ยนแปลงลักษณะของสถานที่แบบคําขอต่ออายุใบอนุญาตแบบคําขอรับใบแทนใบอนุญาต และแบบคําขอโอนใบอนุญาต ของการประกอบกิจการควบคุมประเภทที่ 3 พ.ศ. 2546”


ข้อ ๒ ประกาศนี้ให้ใช้บังคับตั้งแต่บัดนี้ เป็นต้นไป


ข้อ ๓ ให้กําหนดแบบคําขอรับใบอนุญาต แบบใบอนุญาต แบบคําขอแก้ไขเปลี่ยนแปลงลักษณะสถานที่ แบบใบอนุญาตแก้ไขเปลี่ยนแปลงลักษณะของสถานที่ แบบคําขอต่ออายุใบอนุญาต แบบคําขอรับใบแทนใบอนุญาตและแบบคําขอโอนใบอนุญาต ตามท้ายประกาศนี้ ดังต่อไปนี้

          (1) แบบคําขอรับใบอนุญาตประกอบกิจการควบคุมประเภทที่ 3 ให้ใช้แบบ ธพ.น3

          (2) แบบใบอนุญาตประกอบกิจการควบคุมประเภทที่ 3 ให้ใช้แบบ ธพ.น4

          (3) แบบใบอนุญาตแก้ไขเปลี่ยนแปลงลักษณะของสถานที่ ให้ใช้แบบ ธพ.น4และเขียนหรือประทับตราความว่า “แก้ไขเปลี่ยนแปลง” ด้วยอักษรสีแดงไว้ด้านบนของใบอนุญาต

          (4) แบบคําขอแก้ไขเปลี่ยนแปลงลักษณะของสถานที่ประกอบกิจการควบคุมประเภทที่ 3 ให้ใช้แบบ ธพ.น5

          (5) แบบคําขอต่ออายุใบอนุญาตประกอบกิจการควบคุมประเภทที่ 3 ให้ใช้แบบ ธพ.น6

          (6) แบบคําขอรับใบแทนใบอนุญาตประกอบกิจการควบคุมประเภทที่ 3 ให้ใช้แบบ ธพ. น7

          (7) แบบคําขอโอนใบอนุญาตประกอบกิจการควบคุมประเภทที่ 3 ให้ใช้แบบ ธพ.น8


ผู้มีอํานาจลงนาม - ประกาศ ณ วันที่ 29 ตุลาคม พ.ศ. 2546

 

วิโรจน์  คลังบุญครอง

อธิบดีกรมธุรกิจพลังงาน
ประกาศคณะกรรมการว่าด้วยฉลาก

ฉบับที่ 33 (พ.ศ. 2555)

เรื่อง ให้แปรงสีฟันเป็นสินค้าที่ควบคุมฉลาก (ฉบับที่ 2)

------------------------------------------------------

โดยที่ปัจจุบันได้มีการจําหน่ายแปรงสีฟันที่ใช้สําหรับเด็กเป็นจํานวนมาก และจากการตรวจสอบฉลากแปรงสีฟันในท้องตลาด พบว่า มีแปรงสีฟันจํานวนหนึ่งที่ไม่ได้ระบุช่วงอายุที่เหมาะสมในการใช้แปรงสีฟันของเด็กไว้บนฉลาก ดังนั้น เพื่อเป็นการคุ้มครองเด็กให้ได้รับความปลอดภัยและเลือกใช้แปรงสีฟันได้เหมาะสมกับวัย จึงสมควรเพิ่มเติมข้อมูลเกี่ยวกับช่วงอายุของเด็กในฉลากสินค้าแปรงสีฟันและปรับปรุงบทนิยามคําว่า “แปรงสีฟัน” ให้สอดคล้องกับมาตรฐานผลิตภัณฑ์อุตสาหกรรม

อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้

ข้อ 1 ให้ยกเลิกความในข้อ 1 แห่งประกาศคณะกรรมการว่าด้วยฉลาก ฉบับที่ 11 (พ.ศ. 2545) เรื่อง ให้แปรงสีฟันเป็นสินค้าที่ควบคุมฉลาก ลงวันที่ 31 ตุลาคม พ.ศ. 2545 และให้ใช้ความต่อไปนี้แทน

“ข้อ 1 ในประกาศฉบับนี้ “แปรงสีฟัน” หมายความว่า อุปกรณ์ที่ใช้แปรงฟันเพื่อขจัดคราบจุลินทรีย์หรือเศษอาหารออกจากฟัน ทําจากพลาสติกหรือวัสดุอื่นที่มีคุณสมบัติเทียบเท่า”

ข้อ 2 ให้เพิ่มความต่อไปนี้เป็น (6) ของข้อ 3 แห่งประกาศคณะกรรมการว่าด้วยฉลาก ฉบับที่ 11 (พ.ศ. 2545) เรื่อง ให้แปรงสีฟันเป็นสินค้าที่ควบคุมฉลาก ลงวันที่ 31 ตุลาคม พ.ศ. 2545

“(6) ช่วงอายุเด็กซึ่งใช้แปรงสีฟันได้อย่างเหมาะสม เช่น เริ่มมีฟันถึง 3 ปี หรือ 3 ปี ถึง 6 ปี หรือ 6 ปี ถึง 12 ปี”

ประกาศฉบับนี้ให้ใช้บังคับเมื่อพ้นกําหนดเก้าสิบวันนับแต่ประกาศในราชกิจจานุเบกษาเป็นต้นไป

 

ประกาศ ณ วันที่ 23 เมษายน พ.ศ. 2555

นิโรธ เจริญประกอบ

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 6 ( พ.ศ. 2544 )

เรื่อง ให้ทองรูปพรรณเป็นสินค้าที่ควบคุมฉลาก

----------------------------------------------

          โดยที่สินค้าทองรูปพรรณแสดงสาระสําคัญเกี่ยวกับฉลากสินค้าไม่แจ้งชัดในการเลือกซื้อ เพื่อป้องกันการหลอกลวงผู้บริโภค สมควรแก้ไขการกําหนดข้อความในฉลากเกี่ยวกับการขายทองรูปพรรณให้เหมาะสมยิ่งขึ้น

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ให้ยกเลิกประกาศคณะกรรมการว่าด้วยฉลาก ฉบับที่ 50 ( พ.ศ. 2533) เรื่อง กําหนดทองรูปพรรณ อัญมณีเจียระไน และอัญมณีขึ้นรูปเป็นสินค้าที่ควบคุมฉลาก ลงวันที่ 1 พฤศจิกายน พ.ศ. 2533


ข้อ ๒ ในประกาศฉบับนี้ “ทองรูปพรรณ” หมายความว่า ผลิตภัณฑ์ที่ทําหรือประกอบขึ้นด้วยโลหะทองคําบริสุทธิ์หรือโลหะทองคําผสม


ข้อ ๓ ให้ทองรูปพรรณเป็นสินค้าที่ควบคุมฉลาก


ข้อ ๔ ฉลากของทองรูปพรรณที่ควบคุมฉลากตามข้อ 3 ให้ปฏิบัติตามข้อ 1 และข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และข้อ 3 ทวิ (1) แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก (ฉบับที่ 2) พ.ศ. 2542 ลงวันที่ 13 สิงหาคม พ.ศ. 2542 และให้ระบุข้อความดังต่อไปนี้ไว้ในฉลากด้วย

          (1) ชื่อประเภทหรือชนิดของทองรูปพรรณ ในกรณีที่เป็นทองรูปพรรณที่สั่งหรือนําเข้ามาในราชอาณาจักรเพื่อขาย ให้ระบุชื่อประเทศที่ผลิตด้วย

          (2) ชื่อและสถานที่ประกอบการหรือเครื่องหมายการค้าที่จดทะเบียนในประเทศไทยของผู้ผลิตเพื่อขายหรือของผู้สั่งหรือนําเข้ามาในราชอาณาจักรเพื่อขาย แล้วแต่กรณี

          (3) ปริมาณความบริสุทธิ์ของทองรูปพรรณ โดยระบุหน่วยเป็นกะรัต หรือเปอร์เซ็นต์ หรือร้อยละ หรือใช้สัญลักษณ์ K หรือ % แทนก็ได้

          (4) น้ําหนักทองรูปพรรณ โดยระบุหน่วยเป็นกรัม หรือใช้สัญลักษณ์ ก. หรือ g แทนก็ได้

          (5) ราคาให้ระบุเป็นเงินสกุลไทย และจะระบุเป็นเงินสกุลอื่น หรือใช้สัญลักษณ์ของสกุลเงินแทนก็ได้

          (6) ราคารับซื้อคืนทองรูปพรรณขั้นต่ํา ตามที่สมาคมค้าทองคําประกาศ

          ประกาศฉบับนี้ ให้ใช้บังคับตั้งแต่วันที่ 1 กรกฎาคม 2544 เป็นต้นไป


ผู้มีอํานาจลงนาม - ประกาศ ณ วันที่ 2 เมษายน พ.ศ. 2544

 

มาลดี  วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 14 (พ.ศ. 2526)

เรื่อง กําหนดสีทาสําเร็จรูปบางประเภทเป็นสินค้าที่ควบคุมฉลาก

-------------------------------------------

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 คณะกรรมการว่าด้วยฉลากออกประกาศไว้ ดังต่อไปนี้


ข้อ ๑ ในประกาศนี้ “สีทาสําเร็จรูป” หมายความว่า สีทาที่สามารถใช้ได้ทันทีโดยไม่ต้องผสมวัตถุใดเพิ่มเติมเว้นแต่ตัวทําละลาย


ข้อ ๒ ให้สีทาสําเร็จรูปบางประเภทดังต่อไปนี้ เป็นสินค้าที่ควบคุมฉลาก

          (1) สีอิมัลชัน ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีอิมัลชัน (มอก. 372)

          (2) สีเคลือบเงา ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีเคลือบเงา (มอก. 327)

          (3) สีอะลูมิเนียม ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีอะลูมิเนียม (มอก. 390)

          (4) สีรองพื้นอะลูมิเนียมสําหรับงานไม้ ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีรองพื้นอะลูมิเนียมสําหรับงานไม้ (มอก. 328)

          (5) สีรองพื้น (สีชั้นล่าง) สําหรับงานไม้ ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีรองพื้น (สีชั้นล่าง) สําหรับงานไม้ (มอก. 357)

          (6) สีรองพื้นตะกั่วแดงสําหรับพื้นผิวเหล็กและเหล็กกล้า ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีรองพื้นตะกั่วแดงสําหรับพื้นผิวเหล็กและเหล็กกล้า (มอก. 389)

          (7) สีรองพื้นซิงก์โครเมต ซึ่งหมายถึงสีอันอยู่ในความหมายของมาตรฐานผลิตภัณฑ์อุตสาหกรรมสีรองพื้นซิงก์โครเมต (มอก. 401)


ข้อ ๓ สีทาสําเร็จรูปที่ควบคุมฉลาก ที่จะนําออกขาย ต้องมีฉลากปิดหรือติดไว้ที่ภาชนะบรรจุ


ข้อ ๔ ฉลากนั้น ต้องใช้ความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสําคัญ ดังต่อไปนี้

          (1) ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นําเข้ามาในราชอาณาจักรเพื่อขาย ให้ระบุชื่อผู้นําเข้าและสถานที่ประกอบการของผู้นําเข้า

          ถ้าผู้ผลิตหรือผู้นําเข้ารายใดมีเครื่องหมายการค้าที่จดทะเบียนในประเทศไทยแล้ว จะระบุเครื่องหมายการค้าแทนชื่อและสถานที่ประกอบการของผู้ผลิตหรือผู้นําเข้าก็ได้

          (2) ชื่อประเภทของสีทาสําเร็จรูป

          (3) ชนิด ถ้ามี

          (4) สี

          (5) เดือนและปีที่ผลิต

          (6) รุ่นที่ผลิต ซึ่งจะใช้รหัสแทนก็ได้

          (7) ปริมาตรสุทธิของสีทาสําเร็จรูปที่บรรจุ เป็นลูกบาศก์เดซิเมตร (ลิตร)

          (8) คําแนะนําเกี่ยวกับการใช้ รวมทั้งชื่อของตัวทําละลายที่สามารถใช้ผสม

          (9) คําเตือนเกี่ยวกับอันตรายที่อาจเกิดขึ้นได้ เช่น ติดไฟง่าย มีสารพิษเป็นพิษระวังเข้าตา เก็บให้พ้นมือเด็ก

          วรรคสอง (ยกเลิก)

          ประกาศนี้ให้ใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 31 สิงหาคม 2526

 

มาลดี  วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 4 (พ.ศ. 2543)

เรื่อง ให้ข้าวสารบรรจุถุงเป็นสินค้าที่ควบคุมฉลาก

--------------------------------------------------------

          โดยที่มีการจําหน่ายข้าวสารบรรจุถุงอย่างแพร่หลาย และเพื่อให้ผู้บริโภคได้รับความเป็นธรรมในการซื้อเกี่ยวกับคุณภาพ และราคา จึงกําหนดให้ข้าวสารบรรจุถุงเป็นสินค้าที่ควบคุมฉลาก

         อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 คณะกรรมการว่าด้วยฉลากออกประกาศไว้ ดังต่อไปนี้


ข้อ ๑ ในประกาศนี้ “ข้าวสารบรรจุถุง” หมายความว่า ข้าวเจ้า ข้าวเหนียว ข้าวทุกประเภทและทุกชนิดที่เรียกชื่ออื่น ซึ่งบรรจุในถุงหรือภาชนะบรรจุอื่นแล้วปิดผนึกวางจําหน่าย


ข้อ ๒ ให้ข้าวสารบรรจุถุงเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก (ฉบับที่ 2) พ.ศ. 2542 ลงวันที่ 13 สิงหาคม พ.ศ. 2542 และให้ระบุข้อความดังต่อไปนี้ไว้ในฉลากด้วย

         (1) ชื่อประเภทหรือชนิดของข้าวสารบรรจุถุง

         (2) วิธีการใช้ หรือวิธีการหุงต้ม

         ในกรณีที่ในฉลากแสดงถึงคุณภาพหรือมาตรฐานของประเภทหรือชนิดของข้าวสารบรรจุถุง ให้ถือตามมาตรฐานสินค้าข้าวตามประกาศกระทรวงพาณิชย์ เรื่อง มาตรฐานสินค้าข้าว พ.ศ. 2540 ลงวันที่ 31 มีนาคม พ.ศ. 2540 หรือประกาศกรมการค้าภายใน เรื่อง การรับรองมาตรฐานข้าวหอมมะลิบรรจุถุงจําหน่ายภายในประเทศ ลงวันที่ 21 มกราคม พ.ศ. 2540 หรือตามประกาศกระทรวงพาณิชย์ หรือประกาศกรมการค้าภายในที่เกี่ยวกับเรื่องดังกล่าว ซึ่งจะประกาศใช้ต่อไป แล้วแต่กรณี

         ในกรณีที่มีการผสมหรือเจือปนข้าวสารอื่นนอกจากที่ระบุชื่อประเภท หรือชนิดของข้าวสารนั้นในฉลาก ให้ระบุจํานวน และชนิดของข้าวสารอื่นที่เป็นส่วนผสมหรือเจือปนนั้นไว้ในฉลากด้วย[2]


ข้อ ๔ ประกาศฉบับนี้ใช้บังคับตั้งแต่วันที่ 9 ตุลาคม 2543 เป็นต้นไป


ผู้มีอํานาจลงนาม - ประกาศ ณ วันที่ 28 กรกฎาคม พ.ศ. 2543

 

มาลดี วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 4 (พ.ศ. 2543)

เรื่อง ให้ข้าวสารบรรจุถุงเป็นสินค้าที่ควบคุมฉลาก

----------------------------------------------------

          โดยที่มีการจําหน่ายข้าวสารบรรจุถุงอย่างแพร่หลาย และเพื่อให้ผู้บริโภคได้รับความเป็นธรรมในการซื้อเกี่ยวกับคุณภาพ และราคา จึงกําหนดให้ข้าวสารบรรจุถุงเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 คณะกรรมการว่าด้วยฉลากออกประกาศไว้ ดังต่อไปนี้


ข้อ ๑ ในประกาศนี้ “ข้าวสารบรรจุถุง” หมายความว่า ข้าวเจ้า ข้าวเหนียว ข้าวทุกประเภทและทุกชนิดที่เรียกชื่ออื่น ซึ่งบรรจุในถุงหรือภาชนะบรรจุอื่นแล้วปิดผนึกวางจําหน่าย


ข้อ ๒ ให้ข้าวสารบรรจุถุงเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก (ฉบับที่ 2) พ.ศ. 2542 ลงวันที่ 13 สิงหาคม พ.ศ. 2542 และให้ระบุข้อความดังต่อไปนี้ไว้ในฉลากด้วย

          (1) ชื่อประเภทหรือชนิดของข้าวสารบรรจุถุง

          (2) วิธีการใช้ หรือวิธีการหุงต้ม

          ในกรณีที่ในฉลากแสดงถึงคุณภาพหรือมาตรฐานของประเภทหรือชนิดของข้าวสารบรรจุถุง ให้ถือตามมาตรฐานสินค้าข้าวตามประกาศกระทรวงพาณิชย์ เรื่อง มาตรฐานสินค้าข้าว พ.ศ. 2540 ลงวันที่ 31 มีนาคม พ.ศ. 2540 หรือประกาศกรมการค้าภายใน เรื่อง การรับรองมาตรฐานข้าวหอมมะลิบรรจุถุงจําหน่ายภายในประเทศ ลงวันที่ 21 มกราคม พ.ศ. 2540 หรือตามประกาศกระทรวงพาณิชย์ หรือประกาศกรมการค้าภายในที่เกี่ยวกับเรื่องดังกล่าว ซึ่งจะประกาศใช้ต่อไป แล้วแต่กรณี


ข้อ ๔ ประกาศฉบับนี้ใช้บังคับตั้งแต่วันที่ 9 ตุลาคม 2543 เป็นต้นไป


ผู้มีอํานาจลงนาม - ประกาศ ณ วันที่ 28 กรกฎาคม พ.ศ. 2543

 

มาลดี วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 3 (พ.ศ. 2543)

เรื่อง ให้ลูกโป่งบรรจุก๊าซไฮโดรเจนเป็นสินค้าที่ควบคุมฉลาก

---------------------------------------------------

          โดยที่ปรากฏว่ามีการนําลูกโป่งบรรจุก๊าซไฮโดรเจนมาจําหน่ายอย่างแพร่หลายซึ่งเกิดกรณีอุบัติเหตุจากการนําลูกโป่งบรรจุก๊าซไฮโดรเจนมาใช้ประโยชน์  ดังนั้น เพื่อเป็นการคุ้มครองผู้บริโภคให้ได้รับความปลอดภัย จึงกําหนดให้ลูกโป่งบรรจุก๊าซไฮโดรเจนเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 คณะกรรมการว่าด้วยฉลากออกประกาศไว้ ดังต่อไปนี้


ข้อ ๑ ในประกาศนี้ “ลูกโป่งบรรจุก๊าซไฮโดรเจน” หมายความว่า ลูกโป่งหรือสิ่งที่มีลักษณะคล้ายคลึงเหมือนกับลูกโป่งที่อัดลมซึ่งมีส่วนผสมของก๊าซไฮโดรเจน


ข้อ ๒ ให้ลูกโป่งบรรจุก๊าซไฮโดรเจนเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และประกาศคณะกรรมการว่าด้วยฉลาก เรื่อง ลักษณะของฉลากสินค้าที่ ควบคุมฉลาก (ฉบับที่ 2) พ.ศ. 2542 ลงวันที่ 13 สิงหาคม พ.ศ. 2542 และให้ระบุข้อความดังต่อไปนี้ไว้ในฉลากด้วย

          คําเตือน : “ห้ามนําเข้าใกล้เปลวไฟหรือความร้อน” โดยให้ระบุข้อความดังกล่าวเป็นเนื้อเดียวกันกับลูกโป่งบรรจุก๊าซไฮโดรเจน


ข้อ ๔ ประกาศฉบับนี้ใช้บังคับตั้งแต่วันที่ 9 กันยายน 2543 เป็นต้นไป


ผู้มีอํานาจลงนาม - ประกาศ ณ วันที่ 7 กรกฎาคม พ.ศ. 2543

 

มาลดี  วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 3 (พ.ศ. 2543)

เรื่อง ให้ลูกโป่งบรรจุก๊าซไฮโดรเจนเป็นสินค้าที่ควบคุมฉลาก

----------------------------------------------------------

          โดยที่ปรากฏว่ามีการนําลูกโป่งบรรจุก๊าซไฮโดรเจนมาจําหน่ายอย่างแพร่หลายซึ่งเกิดกรณีอุบัติเหตุจากการนําลูกโป่งบรรจุก๊าซไฮโดรเจนมาใช้ประโยชน์ ดังนั้น เพื่อเป็นการคุ้มครองผู้บริโภคให้ได้รับความปลอดภัย จึงกําหนดให้ลูกโป่งบรรจุก๊าซไฮโดรเจนเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 คณะกรรมการว่าด้วยฉลากออกประกาศไว้ ดังต่อไปนี้


ข้อ ๑ ในประกาศนี้ “ลูกโป่งบรรจุก๊าซไฮโดรเจน” หมายความว่า ลูกโป่งหรือสิ่งที่มีลักษณะคล้ายคลึงเหมือนกับลูกโป่งที่อัดลมซึ่งมีส่วนผสมของก๊าซไฮโดรเจน


ข้อ ๒ ให้ลูกโป่งบรรจุก๊าซไฮโดรเจนเป็นสินค้าที่ควบคุมฉลาก


ข้อ ๓  ฉลากของสินค้าที่ควบคุมฉลากตามข้อ 2 ให้ปฏิบัติตามประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และประกาศคณะกรรมการว่าด้วยฉลาก เรื่อง ลักษณะของฉลากสินค้าที่ ควบคุมฉลาก (ฉบับที่ 2) พ.ศ. 2542 ลงวันที่ 13 สิงหาคม พ.ศ. 2542 และให้ระบุข้อความดังต่อไปนี้ไว้ในฉลากด้วย

          คําเตือน : “ห้ามนําเข้าใกล้เปลวไฟหรือความร้อน” โดยให้พิมพ์ข้อความดังกล่าวเป็นเอกสารที่มีตัวอักษรขนาดไม่ต่ํากว่า 5 มิลลิเมตร ที่สามารถอ่านได้อย่างชัดเจนมอบแก่ผู้บริโภค


ข้อ ๔ ประกาศฉบับนี้ใช้บังคับตั้งแต่วันที่ 9 กันยายน 2543 เป็นต้นไป


ผู้มีอํานาจลงนาม - ประกาศ ณ วันที่ 7 กรกฎาคม พ.ศ. 2543

 

มาลดี  วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 21 (พ.ศ. 2549)

เรื่อง ให้เครื่องทําน้ําเย็นเป็นสินค้าที่ควบคุมฉลาก

-----------------------------------------------------

          โดยที่ปรากฏว่าในปัจจุบันได้มีการใช้สินค้าเครื่องทําน้ําเย็นในสถานที่ต่าง ๆ อย่างแพร่หลายและมีผู้บริโภคได้รับอันตรายถึงแก่ชีวิตจากการใช้สินค้าดังกล่าว ดังนั้น เพื่อเป็นการคุ้มครองผู้บริโภคให้ได้รับความปลอดภัยจากการใช้สินค้า จึงกําหนดให้เครื่องทําน้ําเย็นเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลาก จึงออกประกาศไว้ ดังต่อไปนี้


ข้อ ๑ ในประกาศนี้ “เครื่องทําน้ําเย็น” หมายความว่า บริภัณฑ์ไฟฟ้าที่ทําให้น้ําเพื่อการบริโภคซึ่งไหลผ่านระบบการทํางานภายในบริภัณฑ์ดังกล่าวมีอุณหภูมิสูงขึ้นหรือต่ําลง


ข้อ ๒ ให้เครื่องทําน้ําเย็นเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้

          (1) ข้อแนะนําในการใช้ ต้องระบุดังต่อไปนี้

                    (ก) “ต้องติดตั้งสายดินให้ถูกวิธีพร้อมติดตั้งเครื่องทําน้ําเย็น”

                    (ข) “ต้องติดตั้งเครื่องป้องกันอันตรายจากไฟฟ้ารั่ว”

                    (ค) “ต้องติดตั้งเครื่องทําน้ําเย็นในบริเวณที่เป็นฉนวนไฟฟ้าและไม่เปียกชื้น เช่น ปูพื้นด้วยผ้ายาง ฯลฯ และไม่ควรให้มีน้ําชื้นแฉะ”

                    (ง) “ควรตรวจสอบสภาพความปลอดภัยของเครื่องทําน้ําเย็นโดยช่างผู้ชํานาญงานเป็นประจํา อย่างน้อยทุก 6 เดือน”

          (2) คําเตือน ต้องระบุว่า

                    (ก) “อันตรายถึงชีวิต ถ้าไม่ติดตั้งสายดินให้ถูกวิธี”

                    (ข) “ห้ามใช้ตะกั่วบัดกรีในการซ่อมโดยเด็ดขาด”

          ข้อความที่เป็น คําเตือน “ต้องใช้ตัวอักษรสีแดงขนาดไม่ต่ํากว่า 5 มิลลิเมตร และแสดงไว้บริเวณก๊อกน้ําของเครื่องทําน้ําเย็น”

          ประกาศนี้ให้ใช้บังคับเมื่อพ้นกําหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 13 มีนาคม พ.ศ. 2549

 

รัศมี  วิศทเวทย์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 21 (พ.ศ. 2549)

เรื่อง ให้เครื่องทําน้ําเย็นเป็นสินค้าที่ควบคุมฉลาก

------------------------------------------------

          โดยที่ปรากฏว่าในปัจจุบันได้มีการใช้สินค้าเครื่องทําน้ําเย็นในสถานที่ต่าง ๆ อย่างแพร่หลายและมีผู้บริโภคได้รับอันตรายถึงแก่ชีวิตจากการใช้สินค้าดังกล่าว  ดังนั้น เพื่อเป็นการคุ้มครองผู้บริโภคให้ได้รับความปลอดภัยจากการใช้สินค้า จึงกําหนดให้เครื่องทําน้ําเย็นเป็นสินค้าที่ควบคุมฉลาก

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งตามมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลาก จึงออกประกาศไว้ ดังต่อไปนี้


ข้อ ๑ ในประกาศนี้ “เครื่องทําน้ําเย็น” หมายความว่า บริภัณฑ์ไฟฟ้าที่ทําให้น้ําเพื่อการบริโภคซึ่งไหลผ่านระบบการทํางานภายในบริภัณฑ์ดังกล่าวมีอุณหภูมิสูงขึ้นหรือต่ําลง


ข้อ ๒ ให้เครื่องทําน้ําเย็นเป็นสินค้าที่ควบคุมฉลาก


ข้อ ๓ ฉลากของสินค้าที่ควบคุมฉลากตามข้อ 2 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้

          (1) ข้อแนะนําในการใช้ ต้องระบุดังต่อไปนี้

                    (ก) “ต้องติดตั้งสายดินให้ถูกวิธีพร้อมติดตั้งเครื่องทําน้ําเย็น”

                    (ข) “ต้องติดตั้งเครื่องป้องกันอันตรายจากไฟฟ้ารั่ว”

                    (ค) “ต้องติดตั้งเครื่องทําน้ําเย็นในบริเวณที่เป็นฉนวนไฟฟ้าและไม่เปียกชื้น เช่น ปูพื้นด้วยผ้ายาง ฯลฯ และไม่ควรให้มีน้ําชื้นแฉะ”

                    (ง) “ควรตรวจสอบสภาพความปลอดภัยของเครื่องทําน้ําเย็นโดยช่างผู้ชํานาญงานเป็นประจํา อย่างน้อยทุก 6 เดือน”

          (2) คําเตือน ต้องระบุว่า “อันตรายถึงชีวิต ถ้าไม่ติดตั้งสายดินให้ถูกวิธี”

          ข้อความที่เป็น คําเตือน “ต้องใช้ตัวอักษรสีแดงขนาดไม่ต่ํากว่า 5 มิลลิเมตร และแสดงไว้บริเวณก๊อกน้ําของเครื่องทําน้ําเย็น”

          ประกาศนี้ให้ใช้บังคับเมื่อพ้นกําหนดหนึ่งร้อยยี่สิบวัน นับแต่วันประกาศในราชกิจจานุเบกษาเป็นต้นไป[1]


ผู้มีอํานาจลงนาม - ประกาศ ณ วันที่ 13 มีนาคม พ.ศ. 2549

 

รัศมี  วิศทเวทย์

ประธานกรรมการว่าด้วยฉลาก